**I. Denevér Trail-O Kupa**

**Versenykiírás**

**Rendező:** Denevér Barlangkutató és Szabadidősport Egyesület

**Verseny típusa:** Hagyományos TrailO regionális rangsoroló verseny

**Időpont:** 2014.09.06. 14:00

**Helyszín:** Nyíregyháza, Örökösföld

**Verseny elnöke:** Nagyné Matolcsi Judit

**Ellenőrző bíró:** Surányi Gábor

**Terep:** Lakótelep, park, aszfaltozott, betonburkolatú, illetve salakos utak lesznek a pályán, melyeken kerekesszékkel önálló mozgás lehetséges. Kisebb szintemelkedés előfordulhat.

**Térkép:** 1:4000 méretarányú, helyesbítve 2014-ben

**Nevezési határidő:** 2014.09.02.

**Nevezési cím:** **denevercsoport@denevercsoport.hu**e-mail címen, amennyiben 2 napon belül nem érkezik visszaigazolás, akkor kérjük a nevezést megismételni. Helyszíni nevezés a szabad helyek erejéig lehetséges. Nevezésnél kérjük megadni: Versenyző neve, Egyesülete, Kategória, SI dugóka száma.

**Nevezési díj:** Kedvezményes nevezési díj 600 Ft/fő, nevezési határidőig. Határidő utáni, illetve helyszíni nevezési díj: 800 Ft/fő melyet a helyszínen készpénzben kell kifizetni.

**Szállítás:** Helyszíni szállítást nem tervezünk, kivéve vonattal, vagy távolsági buszjárattal érkező kerekes székes versenyzők számára, előzetes jelzés esetén. A verseny helyszíne tömegközlekedési eszközzel megközelíthető.

**Kategóriák:** Open felnőtt és U18, Para felnőtt és U18

Kevés nevező esetén a kategória összevonás jogát fenntartjuk.

**Tervezett null idő:** 14:00

**Versenyidő:** 120 perc

**Díjazás:**

Kategóriánként az 1-3 helyezett érem díjazásban részesül.

A legjobb eredményt elérő versenyző elnyeri az egyéni DENEVÉR Kupát.

Versenyen az eredmények alapján pontozást kapnak a versenyzők. A legtöbb pontot elérő egyesület elnyeri a csapat DENEVÉR Kupát.

**Egyéb információk:**

* A versenypálya nagy forgalmú úton halad keresztül, csak a kijelölt átkelőhelyet szabad használni, illetve a KRESZ szabályokat kérjük maradéktalanul betartani.
* A célba érkezők frissítőt kapnak.
* A célban mindenkinek kötelező jelentkezni.
* A pálya időmérése SI rendszerrel történik, nevezéskor kérjük megadni SI dugóka számát. A helyszínen dugóka bérelhető. Bérleti díj: 200Ft/db. A dugóka elvesztése esetén 8000 Ft kártérítést számolunk fel.
* A versenyen mindenki saját felelősségére indul.
* Részletes információkat előzetes tájékoztatóban tesszük közzé.
* A verseny napján kerül megrendezésre Nyíregyháza Városi Egyéni Bajnokság regionális rangsoroló verseny. Bővebb információ az MTFSZ honlapján a versenynaptárban.

**FŐ TÁMOGATÓNK:**

**NYÍREGYHÁZA MEGYEI JOGÚ POLGÁRMESTERI**

**HIVATAL**

Jó versenyzést kívánunk!

 Rendezőség